പച്ചത്തൊഴുംപ്രാണി - വിക്കിപീഡിയ

# പച്ചത്തൊഴുംപ്രാണി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

തൊഴും‌പ്രാണി

കേരളത്തിലെമ്പാടും കാണപ്പെടുന്നതും ഒട്ടുമിക്കജനങ്ങള്‍ക്കും സുപരിചിതവുമായ ഒരു ഷഡ്‌പദമാണ്‌ തൊഴുംപ്രാണിവംശത്തില്‍ പെടുന്ന പച്ചത്തൊഴുംപ്രാണി(Praying Mantis-Mantis Religiosa, Linn.). പച്ചനിറത്തില്‍ കാണപ്പെടുന്ന ഇവ തൊഴാന, പച്ചപ്പക്കി, അന്നം,വെട്ടില്,പച്ചക്കുതിര എന്നിങ്ങനെയൊക്കെയും അറിയപ്പെടുന്നു.

## [തിരുത്തുക] പ്രത്യേകതകള്‍

സില്‍ക്കുപോലെ നേര്‍ത്ത ചിറകുകളോടുകൂടിയ ഇവ അധികവും തൊടിയിലോ ചെടിപ്പടര്‍പ്പുകളിലോ ആണുകാണുകയെങ്കിലും ചിലപ്പോള്‍ വീടുകള്‍ക്കുള്ളില്‍ പ്രത്യേകിച്ച്‌ സന്ധ്യാവേളകളില്‍ കാണാറുണ്ട്‌. ഷഡ്‌പദങ്ങളില്‍ പെടുന്നവയാണെങ്കിലും മുന്‍കാലുകള്‍(കൈകള്‍) നടക്കാനായി ഉപയോഗിക്കാറില്ല. മുന്‍കാലുകള്‍ സാധാരണയായി തൊഴുതുപിടിച്ചിരിക്കുന്നവിധത്തില്‍ പിടിച്ച്‌ നടക്കുന്നതിനാലാണ്‌ തൊഴുംപ്രാണി എന്ന പേരു വന്നത്‌.

### [തിരുത്തുക] ഭക്ഷണസമ്പാദനം

മറ്റുള്ള തൊഴുംപ്രാണികളെ പോലെ തന്നെ പൂര്‍ണ്ണമായും മാംസഭുക്കാണ്‌ പച്ചതൊഴുംപ്രാണിയും, പുല്‍ച്ചാടികള്‍, ചിത്രശലഭങ്ങള്‍, ഷഡ്‌പദങ്ങള്‍ എന്നിവയാണ്‌ പ്രധാനമായും ആഹാരം. ഇരയെ കണ്ടെത്തിയാല്‍ ദൃഷ്ടികള്‍ ഇരയില്‍ ഉറപ്പിച്ച്‌ മുന്‍കാലുകള്‍ ഇരുവശത്തേക്കുമുയര്‍ത്തി, ചിറകുകള്‍ വിടര്‍ത്തി അനങ്ങാതെ ഇരയെ പിടിക്കാന്‍ തയ്യാറെടുക്കും. ഇരവേണ്ടത്ര അരികിലെത്തിയാല്‍ ഒരൊറ്റകുതിപ്പിനു തന്നെ ഇരയെകീഴ്‌പ്പെടുത്തുന്നു. മുന്‍കാലുകളിലെ ഈര്‍ച്ചവാളിനോടു സാദൃശ്യമുള്ള ഭാഗം ഇരയുടെ ശരീരത്തില്‍ തുളച്ചിറക്കാനും അവയെ കഷണങ്ങളാക്കാനും പര്യാപ്തമാണ്‌. കീറിമുറിക്കുമ്പോള്‍ ഇരയുടെ ശരീരത്തില്‍ രക്തവും കുടിക്കുന്നതിനാല്‍ "ഷഡ്‌പദങ്ങളിലെ രക്തരക്ഷസ്സ്‌" എന്നും ചിലപ്പോള്‍ ഇവയെ വിളിക്കാറുണ്ട്‌.

### [തിരുത്തുക] പ്രത്യുത്പാദനം

മഴക്കാലം കഴിയുന്ന ഉടനേയാണ്‌ ഇവയുടെ പ്രത്യുത്പാദന കാലം. മുഖാമുഖമുള്ള ഒരു ദ്വന്ദ്വയുദ്ധ സമാന ചേഷ്ടകളോടെ ആണ്‌ പ്രത്യുത്പാദനധര്‍മ്മം ആരംഭിക്കുന്നത്‌. പിന്നീട്‌ നൃത്തച്ചുവടുകളും, ചിറകുവിടര്‍ത്തി ആടലും ഒക്കെയായി ഏറെ നേരം നീണ്ടു നില്‍ക്കുന്നു. ആണ്‍പ്രാണിയുടെ മരണത്തോടുകൂടിയാണ്‌ ഇതവസാനിക്കുന്നത്‌. പെണ്‍പ്രാണി തന്റെ കൈകളാല്‍ ആണിനെ ഞെരിച്ചുകൊല്ലുകയും ഭക്ഷിക്കുകയും ചെയ്യുന്നു.

നന്നായി സൂര്യപ്രകാശം ലഭിക്കുന്ന ചെടികള്‍, കല്ലുകള്‍, ചെറിയ വിടവുകള്‍ മുതലായിടത്ത്‌ പെണ്‍പ്രാണി തന്റെ ശരീരസ്രവങ്ങളോടൊപ്പം മുട്ടകളും നിക്ഷേപിക്കുന്നു. ചെടികളിലും മറ്റും ചെറുപതക്കൂട്ടമായി ഇവയുടെ മുട്ടക്കൂട്‌ കാണാറുണ്ട്‌. ചൂട്‌, തണുപ്പ്‌ തുടങ്ങിയ പ്രതികൂല കാലാവസ്ഥകളെ ചെറുക്കുന്ന സുതാര്യമായ കുമിളകള്‍ക്കുള്ളിലായാണ്‌ മുട്ടകളുണ്ടാവുക. സൂര്യപ്രകാശമേറ്റ്‌ ഏതാനം നാള്‍ കിടക്കുന്ന ഈ സുതാര്യകുമിളകള്‍ അതാര്യമാവുകയും ചെറുകൂടാവുകയും ചെയ്യുന്നു. അനുകൂലസാഹചര്യത്തില്‍ മുട്ടകള്‍ വിരിയുന്നു. അനുകൂലസാഹചര്യത്തിനായി ഏതാനം മാസങ്ങള്‍ വരെ മുട്ട വിരിയാതെ കിടക്കാറുണ്ട്‌. ആദ്യകാലങ്ങളില്‍ മുട്ടകളില്‍ സൂര്യപ്രകാശം ഏല്‍ക്കുക എന്ന ധര്‍മ്മവും പിന്നീട്‌ മുട്ട വിരിയാറാകുമ്പോള്‍ കുഞ്ഞിനെ ശത്രുക്കളില്‍ നിന്നൊളിപ്പിച്ചു നിര്‍ത്തുക എന്ന ധര്‍മ്മവും കുമിളകള്‍ നിര്‍വ്വഹിക്കുന്നു.

## [തിരുത്തുക] ആവാസവ്യവസ്ഥകള്‍

കനത്തമഞ്ഞുപ്രദേശങ്ങള്‍ ഒഴികെ ഭൂമിയിലെ മിക്കയിടങ്ങളിലും തൊഴുംപ്രാണികളെ കാണാം. എങ്കിലും ഭൂമദ്ധ്യരേഖാ പ്രദേശങ്ങളോടടുത്താണ്‌ അവയെ കൂടുതലായി കാണാന്‍ കഴിയുന്നത്‌. പച്ചതൊഴുംപ്രാണിയെ തെക്കു പടിഞ്ഞാറന്‍ ഇന്ത്യയിലാണ്‌ കണ്ടുവരുന്നത്‌.

## [തിരുത്തുക] പുറം ഏടുകള്‍

- തൊഴുംപ്രാണികള്‍ ഇംഗ്ലീഷ്‌ വിക്കിപീഡിയയില്‍
- http://home.swiftdsl.com.au/~pmiller/stick_insects/papers/kirby1885/index.html
- ചിത്രങ്ങള്‍ വിക്കിപീഡിയ കോമണ്‍സില്‍

Retrieved from "http://ml.wikipedia.org../../../%E0%B4%AA/%E0%B4%9A/%E0%B5%8D/%E0%B4%AA%E0%B4%9A%E0%B5%8D%E0%B4%9A%E0%B4%A4%E0%B5%8D%E0%B4%A4%E0%B5%8A%E0%B4%B4%E0%B5%81%E0%B4%82%E0%B4%AA%E0%B5%8D%E0%B4%B0%E0%B4%BE%E0%B4%A3%E0%B4%BF.html"

സൂചികകള്‍: ഉള്ളടക്കം | ഷഡ്‌പദങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English